LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2011 M. GRUODŽIO 23 D. ĮSAKYMO NR. V-1118 „DĖL GIMININGŲ DIAGNOZIŲ GRUPIŲ SĄRAŠO, NORMATYVINĖS GYDYMO TRUKMĖS, GIMININGŲ DIAGNOZIŲ GRUPĖMS PRISKIRIAMŲ KAINŲ KOEFICIENTŲ IR DIENOS CHIRURGIJOS PASLAUGŲ III–V APMOKĖJIMO GRUPĖMS TAIKOMŲ KOMPENSACINIŲ PRIEDŲ SĄRAŠO BEI MEDICINOS PAGALBOS PRIEMONIŲ, VAISTŲ, PROCEDŪRŲ IR KRAUJO KOMPONENTŲ KAINŲ, TURINČIŲ ĮTAKOS FAKTINEI AKTYVIOJO GYDYMO ATVEJO KAINAI, SĄRAŠO PATVIRTINIMO“ PAKEITIMO

2025 m. sausio 15 d. Nr. V-21

1.	P a k e i č i u Lietuvos Respublikos sveikatos apsaugos ministro 2011 m. gruodžio 23 d. įsakymą Nr. V-1118 „Dėl Giminingų diagnozių grupių sąrašo, Normatyvinės gydymo trukmės ir giminingų diagnozių grupėms priskiriamų kainų koeficientų ir dienos chirurgijos paslaugų III–V apmokėjimo grupėms taikomų kompensacinių priedų sąrašo bei Medicinos pagalbos priemonių, vaistų, procedūrų ir kraujo komponentų kainų, turinčių įtakos faktinei aktyviojo gydymo atvejo kainai, sąrašo patvirtinimo“:

1.1.	Pakeičiu nurodytu įsakymu patvirtintą Normatyvinės gydymo trukmės ir giminingų diagnozių grupėms priskiriamų kainų koeficientų ir dienos chirurgijos paslaugų III–V apmokėjimo grupėms taikomų kompensacinių priedų sąrašą ir jį išdėstau nauja redakcija (pridedama).

1.2.	Pakeičiu nurodytu įsakymu patvirtintą Medicinos pagalbos priemonių, vaistų, procedūrų ir kraujo komponentų kainų, turinčių įtakos faktinei aktyviojo gydymo atvejo kainai, sąrašą:

1.2.1. Pakeičiu 28 punktą ir jį išdėstau taip:

„28	Kraujo komponentai:
28.1	KR01	Eritrocitai be leukocitų pridėtiniame tirpale (1 V = 250 ml ± 50 ml)	13706-02	Mokama už kiekvieną panaudotą kraujo komponento vienetą“
28.2	KR02	Nuplauti eritrocitai (1 V = 280 ml ± 60 ml)	13706-02

28.3	KR03	Sukauptieji trombocitai, gauti iš konservuoto kraujo, be leukocitų (trombocitų skaičius vienete ne mažesnis kaip 2 x 1011) / sukauptieji trombocitai, gauti iš konservuoto kraujo, be leukocitų pridėtiniame tirpale (trombocitų skaičius vienete ne mažesnis kaip 2 x 1011)	13706-03

28.4	KR04	Trombocitai, gauti aferezės būdu, be leukocitų (trombocitų skaičius vienete ne mažesnis kaip 2 x 1011)	13706-03

1.2.2 Papildau 51–52 punktais:

„51	BP46	Reguliuojamosios ar nereguliuojamosios skrandžio juostos rinkinys	E66.- kartu su E11.-	30511-13 Laparoskopinis skrandžio apjuosimas juosta, 30511-14 Skrandžio apjuosimas juosta, 30511-11 Laparoskopinė skrandžio apjuosimo juosta revizija, 30511-12 Skrandžio apjuosimo juosta revizija	Pacientams, sergantiems antrojo tipo cukriniu diabetu (E11.-), kurie vėl priaugo svorio (kūno masės indeksas > 35 kg/m2) po jiems atliktos nutukimo gydymo operacijos, pakartotinai atliekama bariatrinė operacija, įterpiant skrandžio reguliuojamąjį ar nereguliuojamąjį žiedą
52	BP47	Medicinos pagalbos priemonių komplektas (linijinis lankstusis endoskopinis mechaninis siuvimo aparatas su peiliu, kasetės siuvimo aparatui su peiliu, ultragarsinės koaguliavimo žnyplės), naudojamas atliekant bariatrines operacijas	E66.-	30511-09 Laparoskopinė vertikali skrandžio rezekcija, 30512-01 Laparoskopinė tulžies ir kasos apylankos operacija, 30512-03 Laparoskopinė skrandžio ir tuščiosios žarnos apylankos operacija	Indikacijos operacijai atlikti nustatomos konsiliumo metu, dalyvaujant gydytojui gastroenterologui, gydytojui endokrinologui ir abdominalinės chirurgijos gydytojui, jei yra neefektyvus konservatyvusis nutukimo gydymas, kai KMI > 40 kg/m2 arba kai KMI > 35 kg/m2 ir yra gretutinių ligų (hipertenzinė liga, cukrinis diabetas, poliartritas, deformuojančioji osteochondrozė, Pikviko sindromas, nevaisingumas“

2.	N u s t a t a u, kad šis įsakymas taikomas atsiskaitant už asmens sveikatos priežiūros paslaugas, suteiktas nuo 2025 m. sausio 1 d.

Sveikatos apsaugos ministrė	Marija Jakubauskienė